khistorydata/jeongjo-sjw-relations huggingface dataset:
정조 16년
以肅靖門禜祭摘奸宣傳官書啓傳于李家煥曰以禁漏不禁草飭禁旣至嚴闊狹亦何如則館隷之犯禁於禁索之內云者極爲駭然當該獻官事過後先遞館職令該府拿問處之監察亦於事過後拿處朝筵以虔誠之意別遣承旨飭諭若能嚴明分付豈敢使帶隷犯禁乎傳命之不勤可知當該承旨遞差
정조 16년
傳于金孝建曰判敦寧批下牌招察任
정조 16년
金孝建以賑恤廳言啓曰漢城府民家頹壓恤典別單兩度據中部字內全家頹壓一戶錢二兩東部字內全家頹壓三戶各二兩完少頹多九戶各布一疋南部字內完少頹多六戶各布一疋北部字內完少頹多二戶各布一疋西部字內全家頹壓三戶各錢二兩完少頹多四戶各布一疋合錢十四兩布二十一疋恤典依例分給之意敢啓傳曰知道
정조 16년
判敦寧金履素疏曰伏以臣不忠無狀遭罹罔極進不得瀝血退不能剚腹俯仰跼蹐直欲溘然幸賴我聖上日月於臣父母於臣以愆尤則萬殞難贖而殿下悉燭其事實以汚衊則千濯莫洗而殿下亦賜之薰沐人則欲坑坎而我殿下拔之世則皆捃摭而我殿下恕之身家之得保矣性命之獲全矣臣雖卽日滅死可以歸見祖先闔門感泣北望攢手退伏鄕廬杜門自訟日夕魂夢長繞觚稜而區區塵刹之報只卜於他生矣乃於千萬夢寐之外又有隆天厚地之渥曲費聖念而刪去臺臣之啓旋畀樞銜而許作無故之人仍飭上來辭敎委曲瞻聆所及莫不聳動噫爲人臣子荷生死肉骨之恩於君父者從古何限而夫豈有如臣今日之所蒙被哉手擎首頓血淚漬面誠不知所以爲心而敦府除命此際踵下如臣孤恩負德死有餘罪者何以得此於聖明之下也臣自承恩敎不敢一向偃處他不暇顧蒼黃登途霖濘艱關今始來伏城外稽慢之罪尤屬罔赦而第念滓穢餘蹤旣不可以恒人自居亦不當以朝紳自處則揚揚入脩門而齒班聯初非可論此非敢意到於顧恤廉隅愛惜身名而然也卽是事理之所不得不爾則今玆竭蹶上來秪爲其進詣郊坰之近叩謝海山之恩而已豈敢有一半分憑藉寵靈夤緣晉身之念於其間也哉咫尺象魏瞻天無路有臣如此不如死之爲愈矣玆敢披瀝肝膈冒瀆崇嚴伏乞聖慈曲賜矜察亟命鐫名朝籍仍許屛跡田畝以終生成之澤俾遂歌詠之忱千萬幸甚答曰省疏具悉卿其勿辭行公
정조 16년
大司憲鄭存中疏曰伏以臣卽伏聞刑曹罪人柳師文特命放釋噫嘻此何擧也其窮凶情狀臺啓論列不啻嚴明而一未盤問遽置疏釋之典者雖出於欽恤之德意終欠於明刑之王政伏願聖上亟令王府枷囚師文嚴鞫星漢期於得情而至於九宗孥籍之典事係應行不容少稽身犯大不敬口言大不道之凶逆視同未結案不許三司之請尤非所望於聖明者也竝乞允兪俾嚴懲討扶植紀綱焉惟彼卑微如衛將者能知君命之有所不受殿下旣假以喉舌之任反加以愚濫之罪不諒其執藝之義恐傷於採蕘之德臣謂前五衛將許瑺汰職逐鄕之命亟賜反汗以盡來諫之道焉臣之自來情勢不敢以言責自居而事關懲討不容泯默敢此冒陳伏乞聖明俯垂諒察仍治臣瀆擾之罪以肅朝綱不勝幸甚答曰省疏具悉竝不允卿其勿辭行公
정조 16년
副校理李魯述疏曰伏以臣於日者伏聞劇逆星漢父師文白放之命椳隨諸僚之後略控懲討之請及奉批旨兪音漠然臣不勝抑鬱訝惑之地噫星賊之誣上不道渠旣筆之於書師文之凶言悖說又自其口而出梟肚獍腸父子相連積惡稔凶自然綻露者亦可見天理之難誣也書曰天討有罪有罪而不行天討則亂臣賊子無所懲畏將見接跡而起而莫之能遏此豈刑期無刑之義也哉今此師文特放之擧臣未敢知聖意之攸在而此賊負犯國人皆曰可殺人心所在天意可見以殿下大度洪量欲垂天地好生之德其於人心何哉其於天意何哉不謂聖明在上乃有此萬萬過中之擧臣切爲之慨然也愚忠耿耿終宵繞壁未暇顧情踪之危蹙敢申沬飮之忱伏願聖明淵然深思赫然快斷師文星漢亟命王府設鞫得情以正天討以定人心焉仍伏念臣之父子蒙被我殿下覆庇之恩坑坎之身復還袵席釁累之蹤再玷淸顯洪造大化昊天罔極臣父聖模嘗泣語臣曰汝之一身非汝所有叩謝爲急私情何論是以區區冤鬱之情不敢爲一暴之計凡有恩除竭蹶趨承有若平常無故者然誠以臣父之語銘在心肝故耳夫臣父卽一殘蔭而年旣衰老永謝斗祿亦有年所則人孰記識於臣父之名姓哉不幸臣早玷名途涉世眛方嘗一論及龜柱而事在目下粗效一日之責而已不意衆恕如火爲世齮齕畢竟沈煥之之奏出而李普行之啓繼之乃引十數年前一邑宰事謂臣父與能賊相親而直驅之罔測之科外則受榮賊指使內實爲建德報仇向非我殿下曲保之恩則臣之族已赤矣噫人無知人之鑑則誰能割袖斷腕於逆節未著之前乎況臣父自辛卯盡室還鄕屛處丘壑蹤跡罕入京裏則與能賊聲息不期遠而自遠矣以此之故受此罪名寧不冤乎及臣伏奉己酉六月歲抄時所下傳敎則丁寧惻怛指視生路每一擎讀涕血交逬庶幾從此伸暴有望顧臣罪通于天事未究竟遽抱窮天之痛幽明之間此恨何極臣父在時臣不能自有其身且有所嚴畏一未陳暴而今若復事隱忍一味囁嚅則雖以容光之照其何以悉燭也故臣略暴崩迫之情兼附儒疏封章前宣播之非而見却喉院若臣鳴暴係臣私事雖無足仰塵崇聽名以言事終未上徹實是前古所無之事臣之疲劣不足有無受人凌侮無復餘地惹一世之嗤笑啓後日之弊端淸朝論思之任緣臣而玷辱臣罪至此萬隕難贖尙何顔面復抗邇列乎玆敢冒萬死仰籲於宸嚴之下伏乞聖慈亟降威罰仍命選部刋改館銜以尊國體以安私分千萬幸甚省疏具悉不允爾其勿辭察職
정조 16년
壬子六月十四日卯時上御熙政堂右承旨軍士房承旨入侍備局有司堂上稟事備堂入侍時右承旨申獻朝左副承旨徐榮輔記事官李海淸記注官李宗烈金良倜行司直徐有隣禮曹判書吳載純知敦寧金文淳行副司直金尙集兵曹判書李秉模行副司直徐有防吏曹判書金思穆戶曹判書趙鼎鎭以次進伏訖上曰左承旨同副承旨入侍出榻敎賤臣承命出與左承旨李家煥同副承旨金孝建以次進伏上曰傳香乎獻朝曰姑未傳香矣上命書傳敎曰右承旨馳詣受香所奉審摘奸以來上敎獻朝曰宗廟景慕宮奉審後仍詣四門營祭所奉審摘奸而爲日稍久誠敬恐或解弛祭官諸執事更加申飭俾各齋沐祭物祭器各別精潔修掃等節亦着實爲之將事之時務盡十分虔誠俾無一毫欠敬之意亦爲申飭可也命獻朝先退上曰備堂以次進前稟事可也有隣秉模鼎鎭等曰頃因統制使李潤慶狀啓本營支放不足之弊往復停當指一論列狀聞後稟處之意行會該道矣卽見慶尙監司鄭大容狀啓則枚擧統制使李潤慶移文以爲會內外穀之散在湖南邑鎭者折租爲十九萬餘石雖除相換條十三萬石所餘尙爲五萬六千餘石則此與沒數相換殆有間焉雖以相換後移轉言之支放旣有定數只取其耗條則在沿邑別無添弊之端今此互換限以七年取耗取用七年後則使之各還所管衙門可無彼此掣礙之端云而戊申以後旣復湖南左沿十二營邑鎭船粟之規則今不必移疾於本道自該道內相換取用恐合便宜本道山沿穀互換一款數旣不多且限年數各還原摠則依所請許施恐似無妨至於從他變通多般講究無他措劃請令廟堂稟處矣他條變通雖難遽議而換穀一款道臣旣與統帥往復停當有此狀聞所當依狀聞許施而大臣適未入侍問于大臣更爲稟處何如上曰依爲之卿等往問大臣後如以爲可卽爲行會可也出擧條載純曰卽接永禧殿官員所報則大門傾側不可不及時修改云待晴修改之意分付何如鼎鎭曰臣於春奉審時與禮堂同爲奉審則大門傾側處不至時急故未果稟達矣今番潦雨傾側比前有加壁土多有頹落云待快晴修改好矣上曰依爲之出擧條文淳曰敦府凋殘特甚昨筵大臣以釐弊事仰陳而有釐弊後草記之敎矣本府亦有放債姑未收殺且臣今纔待罪矯救之方姑未講究草記恐有遲滯之慮故玆先仰達矣上曰唯尙集曰穀物之用舊蓄新自是前例而宣惠各廳或不無庫中用餘之米多年陳久旣不堪上下於貢價又不合出給於發賣者殆至九千石矣仍而置之則勢將無用而後已目今米直翔貴民窮轉甚如欲區處此正其時依移納例限三十朔願受貢人處計減次分給或似得宜故往復大臣則亦以爲便好依此爲之何如上曰依爲之出擧條尙集曰近年以來稅船臭載殆無虛歲而九隻漕船之一時敗沒乃是設倉後初有之事沙格則無一渰死穀物則全數臭載故敗之情迹昭不可掩而第緣法綱解弛雖明知其故敗而一不用法故船人輩少無畏忌之心至於今番而極矣此而置之則後弊所關誠非細憂分付道臣另加嚴覈當該都沙工依律處斷以爲大懲創之地何如上曰依爲之出擧條尙集曰三南先受布之出給貢人不無弊端蓋以布品麤劣皆不願受而數旣無多故仍因分給矣一自兩南錢布參半邑純布變通之後上納之數比前倍增新受之布因此漸多不但貢人輩呼冤今年嶺南收租旣減縮臭載又夥然前頭需用之苟艱誠非細慮今若以兩南所儲之布出給貢人後依均廳移納例限三十朔以其所受米除留取用則事甚便好大臣之意如此故敢此仰達矣上曰有司堂上亦陳所見可也有隣曰兩南布産邑大同以布上納之後布儲比前稍裕而毋論多少係是各貢人應受之物每年先受布太上下時依規例通同均排於各貢則雖非限朔換布之擧似無爲弊之端矣鼎鎭曰雖未知前例之如何而米條除留太多則都民似以爲難矣尙集曰旣以三十朔爲限則似無此弊矣上曰若於未暑前出給在民爲益不少今未免後時聞於卿言亦果爲然則前此次對之不奏甚可歎然民情猶願云依爲之此後布産邑所納俱便於京鄕民之方退與大臣相議回啓可也出擧條尙集曰漕船新造時每隻上下之價殆近千金節目中至有封山松木許斫之令則法意甚重而至於造船之時該邑守令初無照管之事一委之監色之手所謂船材皆以破敗薄劣者苟然充數一遇風波輒致漂碎事之寒心莫此爲甚今番破船該地方官所當一倂請罪而便屬令前今姑置之而所敗九隻船勢將新造分付各其地方官毋或如前慢忽各別親自監董必以新材完緻造成若或有限內致敗之事則造船時當該地方官拿問重勘之意豫爲申飭何如上曰依爲之出擧條有防曰今年雨水畿甸則幸無大段被災之患而但山峽高燥之處沿江沈墊之地全棄可惜在前如此之時木麥代播多收實效今亦依已例分付道臣另飭守宰着實擧行俾無陳荒之弊何如上曰依爲之出擧條秉模曰今年雨水嶺南雖爲最過來頭日候調順則可期西成而目下先務莫如儲穀留庫摘奸各別申飭俾無應文備例之弊濟倉穀之捧留於各其邑海倉纔有新定式若於今秋認以法意之稍弛麤荒捧上不謹典守則其在豫備之道豈可成說乎此亦豫爲嚴飭毋使犯科何如上曰依爲之濟民倉待畢捧發遣備郞摘奸俾有實效可也出擧條鼎鎭曰忠州等六邑稅穀以站船分載水運判官領運上納自是古例而法久弊生徒存領運之名實多貽弊之端故曾於庚子革罷站官以忠州牧使定爲都差使員整頓船隻檢束船卒又以槐山等五邑守令輪定差員使之領運上納而捧稅之時裝發之際與都差員眼同擧行事有所定式矣近年以來差員則謂以輪定看作弁髦凡係捧稅之節下屬誅求之弊全不留意害及船卒京倉上納之時每致無面之患將未免朝夕渙散之慮事勢旣如此則不可無趁今釐改之政此後則五邑守令輪定之規亟令停罷捧稅領運等事竝以都差員忠州牧使專爲句管擧行俾有實效而至於船隻則七年改槊十四年新造而改槊價錢爲四百兩新造價錢爲六百兩米爲十五石隨其年限自各該邑備給於都庫主人則該主人次知修改轉給沙工雖是定式而所謂都庫主人本以江上無賴之輩受價之後或買腐朽舊船塞責備納或欲盡數都呑移給他人之弊不但種種有之沙工則旣無沾丐之資安有斗護之心船隻傷損少無關念有若秦視越瘠者然至有趁不待令以致裝運愆期之患此固水站之一大痼弊而至今因循誠爲可悶從今以往都庫主人名色永爲革罷改槊改造價則一依年限移給該船沙工而都差員親執看檢着實修改俾無如前之弊恐合事宜以此意成出節目下送該道以爲永久遵行之地何如上曰有司堂上中曾經錦伯人亦陳所見可也有隣曰站船之弊非今斯今而頃聞差員之言則輪回之後主管無人別生弊端莫可收拾云今年再運諸節不得不另飭忠牧而永久無弊之道宜有一番講究矯革之擧矣上曰再運申飭事姑先依爲之旣有站船設置之法意則雖不敢遽議輕罷而弊到極處不可無別般更張卿與有司諸堂及差員就問大臣以十分恰好之方草記回啓可也出擧條鼎鎭曰今番漕船九隻之一時臭載已是無前之變怪而今年旣有閏朔六月又將半矣竝與餘船而尙無消息後漕船亦無各邑過去形止狀右漕船來到永宗掌內已至多日不卽上來差員等之不知漕政之嚴重一任船漢之到處逗遛者萬萬駭痛非但後弊難防亦是大關國綱恐不可尋常處之三漕倉差使員新赴任外一竝先罷後拿各漕倉頭目船漢嚴刑懲礪明年爲始如有過期到京之弊則非獨騎船差員之重勘當該都差使員亦爲拿問定罪之意出擧條嚴飭何如上曰嶺南設倉以後未有如是愆期云紀綱所在萬萬駭然一竝罷職仍令該府拿問各別嚴處以懲日後莫非道伯不職之致爲先越俸十等明年又或一毫不勤無異於故犯嶺海之典烏可逭也以此嚴飭可也出擧條秉模曰訓鍊正積滯未有甚於近來而前正李晉秀曾蒙陞敍之典資窮人陞敍多有區處之例故敢此仰達矣上曰依爲之出擧條秉模曰都政若在念間則宣傳官仕滿中有數三日不足人在前如此之類或有筵稟陞六之例今番亦依此爲之乎上曰依爲之出擧條思穆曰當此儲窠之日若出郡守以上窠則京職中可擬之人每患苟艱雖非啓請邑限都政前以限滿守令勿拘純望通融備擬以爲次次遷轉之地而雖値口傳政事之時亦爲一體擧行已成近例今亦依此爲之何如上曰依爲之出擧條命退諸臣以次退出
정조 16년
壬子六月十四日申時上御重熙堂奉審承旨入侍時左副承旨申獻朝記事官李海淸記注官李宗烈金良倜以次進伏訖上曰奉審果皆無頉耶獻朝曰臣馳詣宗廟景慕宮奉審後仍詣四門禜祭所奉審祭物祭器極爲精潔諸執事進排官摘奸無頉修掃等節亦皆精潔矣命退承史以次退出
정조 16년
行都承旨朴祐源坐行左承旨李集斗坐右承旨李家煥坐直左副承旨未差右副承旨徐榮輔坐同副承旨金孝建坐直注書徐有聞病李海淸仕假注書鄭尙愚仕直事變假注書任厚常仕
정조 16년
李家煥啓曰大司憲鄭存中未肅拜執義林道浩掌令權儐牌招啓辭未下掌令金星甲持平朴載淳崔重圭呈辭監察茶時之意敢啓傳曰知道
정조 16년
徐榮輔啓曰備邊司郞廳來言今日賓廳日次而上前開拆相値不得來會云矣敢啓傳曰知道
정조 16년
傳于李集斗曰吏兵房承旨持褒貶啓本入侍
정조 16년
以金達淳權訪囚單子傳于金孝建曰分揀放送
정조 16년
李集斗以議政府左議政意啓曰今壬子年春夏等褒貶當爲等第而臣以身病限內不得磨勘之意敢啓傳曰知道
정조 16년
李集斗以吏曹言啓曰曹所屬宗簿寺司饔院官員等矣今壬子年春夏等褒貶當爲等第而俱因提調有故不得磨勘之意敢啓傳曰知道
정조 16년
李集斗以敦寧府言啓曰府郞廳等矣今春夏等褒貶等第當爲磨勘而首堂上身病限內不得爲之之意敢啓傳曰知道
정조 16년
李集斗以中樞府言啓曰本府郞廳及醫員錄事等今壬子年春夏等褒貶當爲等第而領中樞府事臣李福源有身病限內不得磨勘之意敢啓傳曰知道
정조 16년
李集斗以忠勳府言啓曰今壬子年春夏等褒貶當爲磨勘而有司堂上延豐君臣李𡊠有病故限內不得爲之之意敢啓傳曰知道
정조 16년
李集斗以耆老所言啓曰本所堂上多有身病今壬子春夏等褒貶限內不得磨勘之意敢啓傳曰知道
정조 16년
金孝建以戶曹言啓曰本曹郞廳及所屬各司官員今壬子春夏等褒貶依前例磨鍊以入而軍資監司宰監司䆃寺內贍寺因都提調提調有故不得磨勘去辛亥秋冬等褒貶時軍資監司宰監司䆃寺內贍寺因都提調提調有故限內不得磨勘矣今則其時官員已多遷轉難以考績依近例蕩滌何如傳曰允
정조 16년
金孝建以宣惠廳都提調意啓曰本廳郞廳等今壬子春夏等褒貶當爲等第而臣等俱有故限內不得磨勘之意敢啓傳曰知道
정조 16년
金孝建以賑恤廳言啓曰漢城府民家頹壓恤典別單兩度據東部字內完少頹多四戶各布一疋西部字內全家頹壓五戶各錢二兩完少頹多三戶各布一疋南部字內完少頹多八戶各布一疋北部字內全家頹壓一戶錢二兩完少頹多一戶布一疋合錢十二兩布十六疋恤典依例分給之意敢啓傳曰知道
정조 16년
金孝建以賑恤廳言啓曰漢城府民家頹壓恤典別單兩度據西部字內完少頹多三戶各布一疋中部字內完少頹多一戶布一疋合四疋恤典依例分給之意敢啓傳曰知道
정조 16년
朴祐源以禮曹言啓曰今此本曹春夏等褒貶時社稷署令尹玄錫謂有身病不爲參謁事體未安以本署褒貶之不爲雖不得等第不可仍以置之令吏曹中考施行何如傳曰允
정조 16년
朴祐源以禮曹言啓曰各陵殿園墓本曹郞廳四學童蒙敎官通禮院掌樂院典牲署禮賓寺東西氷庫典醫監圖畫署官員等今壬子年春夏等褒貶等第以入而宗廟署社稷署景慕宮弘文館藝文館春秋館承文院成均館觀象監奉常寺內醫院東南關王廟司譯院東西活人署惠民署官員等褒貶各其司領事都提調提調及堂上有故不得一體磨勘之意敢啓傳曰知道
정조 16년
朴祐源以禮曹言啓曰今此本曹春夏等褒貶等第時顯隆園令洪㝡榮與參判臣申光履有應避之嫌不得同爲磨勘別啓本以入之意敢啓傳曰知道
정조 16년
朴祐源啓曰觀象監官員以一提調意啓曰本監釐正節目啓下之後所入財力以惠廳應下公貨中限年先下限年計減事旣有筵敎矣惠廳每年應下曆書價錢一千三百二十兩零及木五同九疋零式五年條先令輸送而若其報償之道限以十年每年九百兩零式以應送曆書次次計減之意竝爲分付惠廳何如傳曰允
정조 16년
徐榮輔以兵曹言啓曰本曹今壬子年春夏等褒貶等第磨鍊以入而曹所屬司僕寺軍器寺訓鍊院官員等褒貶因各其提調及堂上有故不得一體磨勘典設司官員等去辛亥年秋冬等褒貶其時官員已多遞易依例蕩滌之意敢啓傳曰知道
정조 16년
徐榮輔以兵曹言啓曰本曹今壬子年春夏等褒貶啓本中刀擦五處之意敢啓傳曰知道
정조 16년
徐榮輔以都摠府言啓曰今日入直內三廳武兼禁軍及軍兵等當爲中日習射而上前開拆相値不得爲之之意敢啓傳曰知道
정조 16년
徐榮輔以壯勇營言啓曰本營郞廳及將官以下褒貶當爲磨勘而郞廳則餉色提調臣金履素在外不得備員擧行將官則依下敎兵房官職定制間姑勿爲之只以將校馬步各哨頭目軍及統首等勤慢等第啓本三度書入之意敢啓傳曰知道
정조 16년
徐榮輔以壯勇營言啓曰本營將校軍兵今春夏等考績等第磨勘啓本中刀擦二處之意敢啓傳曰知道
정조 16년
徐榮輔以濬川司都提調意啓曰本司都廳及郞廳等今春夏等褒貶等第當爲磨勘而臣等俱有故限內不得磨勘之意敢啓傳曰知道
정조 16년
徐榮輔以訓鍊都監都提調意啓曰本都監從事官禁松參軍諸將官今壬子春夏等褒貶當爲等第而都提調臣蔡濟恭有身病限內不得磨勘之意敢啓傳曰知道
정조 16년
徐榮輔以訓鍊都監言啓曰依下敎弘文館使令愼聖哲拘留北營之意敢啓傳曰知道
정조 16년
徐榮輔以禁衛營都提調意啓曰本營從事官及諸將官今壬子春夏等褒貶當爲等第而臣樂性有身病限內不得磨勘之意敢啓傳曰知道
정조 16년
徐榮輔以御營廳言啓曰本廳從事官及諸將官今壬子年春夏等褒貶當爲等第而時無都提調限內不得磨勘之意敢啓傳曰知道
정조 16년
李家煥以義禁府言啓曰今春夏等本府郞廳等褒貶等第當爲磨勘以入而堂上有故無以備員限內不得爲之之意敢啓傳曰知道
정조 16년
金孝建以工曹言啓曰本曹郞廳壬子年春夏等褒貶及屬司掌苑署造紙署今壬子年春夏等褒貶合三度磨勘以入而屬司尙衣院繕工監瓦署典涓司今壬子年春夏等褒貶因各該司提調之有故限內不得磨勘繕工監造紙署瓦署典涓司去辛亥年秋冬等褒貶亦因各該司提調有故限內不得磨勘其時官員亦多有遷轉者依近例蕩滌之意敢啓傳曰知道
정조 16년
壬子六月十五日卯時上御熙政堂吏兵房承旨持褒貶啓本入侍時行都承旨朴祐源行左承旨李集斗右承旨李家煥右副承旨徐榮輔同副承旨金孝建記事官李海淸假注書鄭尙愚記事官洪樂游林景鎭以次進伏訖上命讀奏褒貶啓本祐源等以次讀奏訖集斗曰卽伏見各道今春夏等褒貶啓本則京畿監司徐鼎修守令無一人居中居下黃海監司李敬一慶尙監司鄭大容咸鏡監司李文源守令無一人居下殊無嚴明殿最之意竝推考警責何如上曰依爲之出擧條榮輔曰卽伏見今春夏等褒貶啓本則全羅兵使李壽鵬所管邊將無一人居中居下平安兵使柳孝源南兵使李仁秀黃海兵使吳載徽全羅左水使李殷福慶尙左水使李光燮黃海水使李禹鉉所管邊將無一人居下殊無嚴明殿最之意竝推考警責何如上曰依爲之出擧條命退承史以次退出
정조 16년
壬子六月十五日辰時上御重熙堂右副承旨入侍時右副承旨徐榮輔記事官李海淸洪樂游林景鎭以次進伏訖上曰都承旨入侍出榻敎賤臣承命出傳都承旨朴祐源承命進伏上曰禜祭纔畢日氣有快晴之意言念民事誠極多幸矣祐源曰三日禜祭聖念憧憧感格天心積雨之餘日氣快晴實爲萬幸矣祐源曰藝文館一奉敎李重蓮下位已滿四員今番都政例當越遷陞六而待敎徐有聞移拜注書不無掣礙之端故敢此仰達矣上曰依例越遷可也出擧條命退承史以次退出
정조 16년
行都承旨朴祐源坐行左承旨李祖承坐直行右承旨李集斗坐左副承旨李家煥坐直右副承旨徐榮輔內閣直同副承旨金孝建坐注書徐有聞病李海淸仕直假注書鄭尙愚仕事變假注書任厚常仕
정조 16년
傳于李家煥曰右承旨右副承旨入侍
정조 16년
以城內各部頹戶摘奸史官書啓傳于金孝建曰別遣史官摘奸則其所顧恤若無另拔常格當此暑雨何以庇身書啓啓下招致該郞依筵敎分給其中營卒宮奴令各其所管處拔例賙給事分付
정조 16년
以中部摘奸宣傳官金益彬書頹壓民戶開錄事傳于金孝建曰依俄者下敎擧行事分付該廳
정조 16년
李集斗啓曰吏曹郞廳來言承旨有闕政事取稟傳曰前望單子入之待下批牌招察任
정조 16년
傳于李祖承曰有司堂上入侍
정조 16년
以江原監司尹師國狀啓襄陽續田陳廢之數摘奸狀聞令廟堂稟處事傳于李集斗曰其在一視之政豈可一爲一否依杆城例爲之俾除白徵之弊事令廟堂分付
정조 16년
李集斗以吏曹言啓曰今日本曹開坼坐起時考見諸道褒貶啓本則松禾縣監兪靖柱以不念前警終欠嚴束爲目全羅都事金圭夏以留旣不久謗何及聞爲目則竝宜置下考而置諸中考抱川縣監洪若浩以豈不責備亦足觀過爲目則宜置中考而置諸上考殊無嚴明殿最之意三道道臣竝推考警責松禾縣監靖柱全羅都事金圭夏竝罷黜抱川縣監洪若浩中考施行何如傳曰允
정조 16년
徐榮輔以兵曹言啓曰坼見京外褒貶啓本則本曹褒貶啓本中宣傳官李惟秀宜置中考而置諸上考致勤點下臣不勝惶恐而統制使李潤慶啓本中晴川別將嚴重武以難期矯救爲目全羅左水使李殷福啓本中呂島萬戶閔仁喆以姑恕稽忽爲目全羅右水使李林啓本中金甲島萬戶李祥僑以殘鎭何傷爲目南兵使李仁秀啓本中自作仇非權管金兌鍾以微謗宜略爲目則竝宜置中考而置諸上考平安兵使柳孝源啓本中上土僉使吳泰旭以浮謗奚至爲目彌串僉使李烜以差任宜愼爲目玉江萬戶康瑞鵬以損體可駭爲目吾老梁萬戶金南瑞以禁山奚弛爲目黃海水使李禹鉉啓本中龍媒僉使林亨遂以事或掩置爲目忠淸水使金明遇啓本中虞候李光浹以事多不審爲目則竝宜置下考而置諸中考殊無嚴明殿最之意該道帥臣推考警責宣傳官李惟秀晴川別將嚴重武呂島萬戶閔仁喆金甲島萬戶李祥僑自作仇非權管金兌鍾竝中考施行上土僉使吳泰旭彌串僉使李烜玉江萬戶康鵬瑞吾老梁萬戶金南瑞龍媒僉使林亨遂忠淸水虞候李光浹竝下考施行何如傳曰允
정조 16년
徐榮輔以兵曹言啓曰淸城僉使金熙謙多慶浦萬姜泰俊木浦萬戶韓重弼連二等居中於蘭萬戶朱泰亨楸坡萬戶成履福三年內兩次居中其不職可知竝依例罷黜何如傳曰允
정조 16년
徐榮輔以兵曹言啓曰卽接慶熙宮衛將柳維牒報則本宮興元門北邊舊築墻垣三間因雨頹圮云爲先令繕工監以杻把子堅實圍排待晴卽爲修築而亦令巡邏營門申飭校卒另加巡察之意分付何如傳曰允
정조 16년
徐榮輔以兵曹言啓曰依傳敎頹戶軍卒龍虎營大旗手李命福卜馬軍李允得等處各錢二兩賙給之意敢啓傳曰知道
정조 16년
金孝建以賑恤廳言啓曰漢城府民家頹壓恤典別單據東部字內全家頹壓三戶各錢二兩完少頹多八戶各布一疋西部字內全家頹壓三戶各錢二兩完少頹多一戶布一疋南部字內全家頹壓二戶各錢二兩完少頹多五戶各布一疋北部字內全家頹壓二戶各錢二兩完少頹多五戶各布一疋合錢二十兩布十九疋恤典依例分給之意敢啓傳曰知道
정조 16년
金孝建以賑恤廳言啓曰漢城府民家頹壓恤典別單據西部字內全家頹壓五戶各錢二兩完少頹多三戶各布一疋合錢十兩布三疋恤典依例分給之意敢啓傳曰知道
정조 16년
徐榮輔以壯勇營言啓曰依傳敎家舍傾圮本營牙兵李雲成處錢文二兩賙給之意敢啓傳曰知道
정조 16년
徐榮輔以訓鍊都監言啓曰依傳敎本局軍兵中家舍頹壓吳光顯等五名處各錢二兩分給之意敢啓傳曰知道
정조 16년
徐榮輔以禁衛營言啓曰依傳敎家舍頹壓本營巡令手李景福處錢文二兩題給之意敢啓傳曰知道
정조 16년
徐榮輔以御營廳言啓曰依傳敎家舍頹壓本廳軍朴世根處錢二兩賙給之意敢啓傳曰知道
정조 16년
徐榮輔以守禦廳言啓曰依傳敎西部西學內契頹戶本廳牢子黃龍海處錢二兩賙給之意敢啓傳曰知道
정조 16년
中部頹壓秩典醫監契良人文三塊瓦家五間內一間頹壓石井洞契前察訪金浤草家十間內一間頹壓義城正契生徒崔益相瓦家八間草家五間內草家三間頹粉廛中路契司譯前判官韓志善瓦家五間草家五間內草家一間頹水門洞契良人林聖得草家六間內一間頹敦寧上契幼學尹之綏瓦家八間草家三間內草家三間頹壓滲漏傾圮秩典醫監洞契良人元奉得草家九間內三間傾圮良人金廷信草家七間全數傾圮冶匠蕫成器草家七間內三間傾圮濟用監下契良人金聖顯草家七間內三間傾圮粉廛中路契司譯前奉事金孝參草家七間內三間傾圮石井洞契捕校朴東運草家七間內三間傾圮金萬年契金召史瓦家五間草家三間內草家三間傾圮大廟洞契前訓鍊僉正金尙墀草家五間全數傾圮水門洞契政院使令金繼孫草家六間內二間傾圮以上十五戶義城正契壯勇營牙兵李雲成草家十一間內三間傾圮以上一戶中部都以上十六戶
정조 16년
東部未蒙恤典秩仁昌洞獨女金召史草家九間內三間頹壓往十里獨女尹召史草家二間內一間頹壓獨女李召史草家三間全壓良人李順興草家四間半內一間半頹壓良人黃允哲草家五間內一間頹壓獨女郭召史草家二間內一間頹壓良人李枝興草家十四間內六間頹壓獨女鄭召史草家三間內一間頹壓獨女崔召史草家五間內二間頹壓馬場里良人金江牙之草家五間內二間頹壓良人金聖振草家五間內二間頹壓踏十里良人鄭大得瓦家七間草家四間合十一間內瓦家二間頹壓成均館契典僕李亨蕃草家四間內一間頹壓鄭次萬草家四間內一間頹壓景慕宮契折衝金弘祿草家七間內二間頹壓匠人劉國良草家十二間內三間頹壓良人崔興福草家五間內二間頹壓典僕洪致烈瓦家三間草家二間內二間頹壓於義洞良人劉金蒙草家三間內一間頹壓漢旅梁天柱草家四間內一間頹壓中路契出身金致璜草家二十間內二間頹壓別監具致遠草家六間內二間頹壓未報秩往十里獨女金召史草家三間內一間半頹壓獨女劉召史草家三間內一間半頹壓良人高命吉草家三間內一間半頹壓獨女楊召史草家三間內一間半頹壓典農里良人金三龍草家三間內一間半頹壓良人崔㗡老味草家四間內一間頹壓中浪浦陵軍孫福山草家十三間內五間頹壓代里良人崔命良草家六間內二間頹壓良人韓五金草家二間全壓祭基里契良人李順老未草家三間半內一間半頹壓以上三十二戶崇信洞訓局軍朴天擎草家五間內二間頹壓往十里御營軍官徐東弼草家七間內虛間三間頹壓訓局軍張春伊草家十間內四間頹壓御營軍段成卜草家五間內二間頹壓訓局軍趙泰慶草家六間內二間頹壓壯勇軍金億昌草家九間內四間頹壓新設契御營軍金興朱草家三間內一間頹壓訓局軍石文彪草家三間內一間頹壓馬兵崔成奉草家九間內三間頹壓景慕宮禁衛軍吳在實草家五間內一間頹壓禁衛軍金光允草家十五間內六間頹壓龍虎營軍金文朱草家四間內一間頹壓東學洞壯勇衛徐一成草家八間內二間頹壓中路契壯勇營軍李景雲草家九間內二間頹壓訓局軍金興周草家十六間內三間頹壓往十里御營軍張春老草家十間內四間頹壓以上十六戶東部都以上四十八戶
정조 16년
西部未蒙恤典秩西小門內契良人金尙允瓦家六間內二間頹壓小貞洞契幼學洪夏燮草家八間內二間頹壓長生洞契盲人金德亨草家九間內二間頹壓蓮池洞契良人李東春草家七間內一間頹壓獨女田召史草家六間內一間半頹桃楮洞契幼學沈洙榮草家七間內二間頹幼學任基草家七間內二間半頹良人高成大草家六間內一間半頹良人崔德上草家六間內二間頹四巨里契良人張光益草家五間內二間頹藥田契良人車允才草家九間內二間頹租田契獨女權召史草家四間內一間半頹良人崔昌玉草家五間內一間半頹良人崔漢申草家四間內一間頹靑坡契良人閔昌敬草家四間內一間頹良人金成大草家五間內二間頹良人朱明草家五間內一間半頹古巡廳契良人金宜中草家四間半內二間頹米廛上契寡女李氏草家四間內一間半頹慕華館池下契前參軍李漢鼎草家八間內三間頹幼學南履昇草家九間內二間頹良人宋中來草家六間內三間頹良人尹興心草家六間內二間頹良人崔漢國草家四間內一間半頹黑石里契良人李占金草家七間內二間頹良人柳在卜草家七間內三間頹良人金大行草家十二間內四間頹東門外契良人李雲河草家五間內一間半頹獨女李召史草家三間內一間頹良人玄道弘草家三間內一間頹獨女李召史草家六間內二間頹良人牟五金草家六間內二間頹龍山兄弟契良人徐德主草家九間內四間頹麻浦契良人陳明大草家七間內二間頹孔德里契獨女李召史草家五間內二間頹幼學成昌裕草家六間內二間頹良人申大元草家五間內二間頹良入鄭石得草家三間內一間頹甕里下契獨女姜召史草家四間內一間頹良人盧辰國草家三間全壓新水鐵里契良人李昌世草家五間內二間頹新井里契良人朴甲同草家三間全壓私奴桂南草家全壓以上四十三戶靑坡騎士李成得草家九間內四間頹倉洞契龍虎營軍李命卜草家四間內一間頹以上二戶西部都以上四十五戶
정조 16년
南部未蒙恤典秩南小洞契良人鄭季孫草家四間內一間頹倭館洞契幼學黃淸可草家六間內二間頹童蒙李德喆草家三間內一間頹良人朴奉云草家五間內二間頹注字契寡女朴氏草家七間內二間頹獨女李召史草家五間內二間頹李召史草家五間內二間頹石橋上契幼學沈䥞草家八間內三間頹良人咸光位草家三間內一間頹金章厚草家九間內三間頹延才仁草家三間內一間頹金德咸草家五間內一間頹安有得草家三間內一間頹延晉永草家六間內一間頹延得行草家三間內一間頹獨女李召史草家三間內一間頹新村契獨女李召史草家三間內一間頹良人安福人草家五間內一間頹朴文光草家五間內一間頹徐德峻草家四間內一間頹宋龍貴草家五間內一間頹金俊成草家五間內二間頹以上二十三戶
정조 16년
北部未蒙恤典秩廣化坊院洞契獨女李召史草家七間內一間頹壓陽德坊桂生洞契五衛將李相謙草家八間內二間頹壓安國洞契良人李永得草家八間內二間頹壓觀光坊契良人文永基草家七間內二間頹壓獨女姜召史草家五間盡爲壁破閑良李廷翼草家六間內二間頹壓閑良姜日臣草家七間內一間頹壓鎭長坊三淸洞契獨女陳召史草家五間內一間簷壁頹壓順化坊延秋門契良人金起澤草家八間內三間俱是半壁式頹壓司宰監契上牌盲人崔仁大草家五間半內二間半頹壓良人金相元草家七間內二間頹壓書吏全殷春草家八間內一間頹壓良人金有孫草家十一間內二間頹壓二間傾圮下牌良人李泓草家三間內一間頹壓俊秀坊司圃署契戶首徐順伊草家三間內一間傾圮宣惠廳契良人周景得草家三間內一間傾圮經理廳契良人申太云草家六間內一間半傾頹弘濟院契良人李道協草家九間內一間頹壓良人朴時蕃草家三間內一間頹壓末屹山契任長李潤乭草家十一間內二間頹壓同洞二契出身申寅協瓦家三間草家四間內瓦家三間頹壓延禧宮契良人千秀福草家三間內後壁三面破落嚴乭金草家二間全頹壓阿峴良人金成彬草家五間內二間頹壓合井里契良人鄭亨哲草家七間內三間頹壓良人洪萬英草家八間內三頹壓甑山里契良人許遂大草家五間內二間頹壓望遠亭契良人車相乭草家三間內一間一邊頹壓幼學姜周聃草家十間內二間頹壓幼學姜景煥草家五間內一間頹壓以上三十戶廣化坊院洞契守門軍金興己草家八間內二間頹壓以上一戶北部都以上三十一戶五部都以上一百六十三戶內賑廳上下次一百四十三戶所屬軍門上下次二十戶
정조 16년
中部完多頹少秩大寺洞契良人姜億龍草家四間內一間頹壓鄭得三草家四間內一間頹壓敦寧上契閑良崔昌圭草家八間內一間頹壓鞋廛二契良人姜奉大草家柒間內一間頹壓粉廛中路灰匠金奉敬草家七間內一間頹壓非壓頹而所見可矜秩水門洞契進士沈翼賢草家五間良人李昌孫草家三間半漢原東邊契良人李仁燁草家四間大寺洞契良人林壽先草家四間典醫監洞契良人李弘己草家五間壽進宮內行廊契良人金昌祿草家二間典獄內契良人李雨松草家五間都以上十二戶
정조 16년
東部頹多完少秩蓮池洞契獨女池召史草家六間內四間全壓完多頹少秩東學洞契良人李卜世草家二間內一間全壓獨女韓召史草家三間內一間全壓成均館契典僕鄭雲周草家四間內一間全壓宗廟洞契獨女金召史草家四間盡破與全頹同以上五戶蓮池洞契砲手文道漢草家五間內二間全壓以上一戶都以上六戶
정조 16년
西部完少頹多秩聚賢洞契幼學宋義淵草家九間內五間閏四月全壓新門內契良人趙喜孫草家三間內二間頹夜晝介契良人裵三奉草家二間內一間頹良人裵古道金瓦家六間草家二間內盡頹餘一間社稷洞契良人朴信郁草家四間內二間頹完多頹少秩倉洞契僉知金顯慶草家十五間內二間頹壓獨女金召史草家四間內一間頹壓良人申大順草家三間內一間頹壓良人金得伊草家六間內二間半頹壓前正言成鼎鎭瓦家十七間內一間頹圮其餘欹仄將頹草家四間內一間頹壓餘皆將頹聚賢洞契良人朴信禹草家四間內二間頹壓閑良邊益秀草家六間內二間頹壓二間將頹良人崔道成草家五間內二間壁頹其餘傾危良人趙振璧草家七間內二間頹壓繕工內契僉知韓益良草家八間內三間頹壓西學洞契獨女曺召史草家六間內一間頹壓二間壁頹良人李昌淵瓦家五間內二間壁頹草家二間內一間頹壓太平館契良人池聖根瓦家九間內二間頹壓良人李春成瓦家七間草家三間內一間頹壓使令金尙元瓦家六間草家三間內瓦家二間頹壓幼學成好珍草家九間內二間頹壓一間將頹餘太半傾頹西小門內契良人文世彬草家四間內一間頹壓良人卞琦草家七間內三間頹壓前武兼張允誠草家四間內一間頹壓主錫洞契閑良洪上得瓦家十七間內四間頹壓聚賢洞契幼學許琱瓦家七間內三間頹壓太平洞契幼學南㯳草家七間內二間將頹長生洞契閑良朴慶恒草家七間內二間頹社稷洞契良人韓大鳳草家六間內二間頹獨女李召史草家九間內二間頹司醞洞契閑良李道文草家六間內一間頹都染洞契良人金光鍊草家八間內二間頹社稷洞契獨女金召史草家六間內二間傾圮分繕工內契閑良金樂洙草家六間非久將頹以上三十四戶倉洞契本兵李命卜草家五間內二間頹西學內契守禦軍黃龍海草家四間內一間頹越邊契龍虎營卜馬軍李允得草家五間內二間頹以上三戶都以上三十七戶
정조 16년
南部完多頹少秩松峴契良人盧尙玉草家七間內三間頹竹廛洞契獨女姜召史草家三間內一間頹良人崔天同草家四間內一間半頹將仕崔應鎭草家七間內三間頹蓮城尉契典醫監生徒李龜壽草家五間內二間頹獨女金召史草家三間皆傾良人林益泰草幕一間將壓良人李振喜草家三間皆傾良人金漢福草家三間內一間壓獨女金召史草家三間幾傾南小洞契良鄭喜得草家二間內一間傾良人權有才草家二間傾頹良人金卜伊草家二間頹雙里洞獨女李召史草家五間皆傾獨女河召史草家五間內一間頹倭館洞契良人金興仁草家四間內一間全壓以上十六戶靑寧尉契御營軍朴世根草家三間內一間壓水口門內契訓局軍吳光顯草家五間內一間壓訓局軍朴龍章草家三間幾傾訓局軍李世得草家三間內一間壓南小門洞契禁衛軍李京卜草家二間內半間壓以上五戶都以上二十一戶
정조 16년
北部完多頹少秩廣化坊契書員朴興成草家五間內二間頹壓良人張水應草家四間內一間半頹破而餘存與已頹同獨女姜召史草家五間內三間壁簷頹破而餘存與已頹同閑良申水曾草家三間內一間頹壓良人金千己草家六間內二間頹壓閑良李衡郁草家五間內一間半頹壓獨女許召史草家五間內一間頹壓司宰監下牌契閑良李光楫草家三間內一間頹壓李孝源草家三間半內一間半頹壓鄭行彬草家五間內二間頹壓獨女金召史草家三間半內一間頹破閑良任德龍草家六間半內一間壁全頹二間傾圮崔龜瑞草家六間盡爲破傷司宰監上牌契良人呂致景草家四間內一間頹壓閑良金銀孫草家十間內四間頹壓良人金師元草家五間內二間頹破姜丁大草家三間內一間壁簷頹落王井里契閑良人己澤草家八間內四間壁簷頹破司圃署契閑良劉在良草家三間內一間頹壓以上十九戶司圃署契砲手徐順伊草家三間內一間頹壓以上一戶都以上二十戶合以上九十六戶內賑廳上下次八十六戶所屬軍門上下次十戶
정조 16년
中部已蒙恤典秩吳順德契幼學李義翕草家三間半內二間頹石井洞契良人金光珍草家二間全壓漢原宮內契武藝別監丁季宗草家三間半內二間半頹壓
정조 16년
東部景慕宮一契良人李昌位訓局軍朴東郁二契幼學許源折衝曺命漢東學洞契良人柳東杓訓局軍辛德潤壯勇營軍徐一成三契良人金處九蓮池洞契良人朴衣漢韓道兼成均館契典僕尹順民金就漢黃太先朴貴才獨女洪召史等十五人皆以當入之類完少頹多布各一疋全頹錢各二兩已蒙恤典
정조 16년
西部新門內契良人李春卜草家四間全壓倉洞契獨女金召史草家五間全壓西學洞契良人鄭兼彬草家四間內二間頹壓西小門內幼學李顯稷瓦家五間草家九間內九間全壓幼學尹聖烈瓦家四間草家九間內八間頹壓閑良池昌爀草家五間內三間頹壓
정조 16년
南部松峴契樂生金仁己宜山尉契主簿任藗宮內契閑良金禧謙甫十內契前銜金昌麟泥峴契良人金三得注字洞契良人金丁輝獨女朴召史良人姜萬己幼學李在孝良人金景文倭館洞契幼學尹吉英訓局軍李允亨進士魚錫百良人李景珍吳守光靑寧尉契進士趙相羽折衝金瑜良訓局軍金丁初出身金兌鼎水口門內契訓局軍卞德己李孟卜良人漢宗卜林集出身金興得御營軍金光三訓局軍韓致文鄭必興良人鄭堯燁石橋上契良人趙國辰張興燁幼學尹翊鉉獨女金召史下契樂生林再蕃雙里洞契幼學尹在榮良人金碩龍訓局軍朴思石盧德祿寡女宋氏南小洞契訓局軍辛致成以上三十九戶蓮城尉契良人石天長草家三間內二間全壓已報該府恤典未及受出
정조 16년
北部安國洞契良人朴義均觀光坊契獨女許召史良人姜喜得錄事李興培閑良朴履豐趙重良鎭長坊契生徒金以存良人韓季良宮奴安仁宅司宰監上牌契良人金厚種金得修下牌契閑良尹器大獨女安召史閑良趙雲顯良人李良祿閑良鄭國彬朱景魯良人金貴男閑良人成泰李敬潤市人李命圭司圃署契閑良金道洽
정조 16년
中部已蒙恤典秩石井洞契良人金光珍吳順德契幼學李義翕漢原宮內契武藝別監丁繼宗大寺洞一牌契良人鄭三得二牌契良人姜億龍粉廛中路契灰匠金鳳敬鞋廛二契良人姜奉大敦寧上契閑良崔昌圭大寺洞二牌良人林水光典醫監洞契良人李弘己壽進宮內行廊契金昌祿典獄內契良人李雨松漢原東邊契良人李仁燁水門洞契進士沈翼賢良人李昌孫以上十五戶
정조 16년
東部已蒙恤典秩崇信洞訓局軍宋大寬白鎭玉金德龍禁衛軍白千得仁昌洞訓局軍李虎西往十里良人金萬秋訓局軍嚴中江崔太彦良人崔萬己崔千己朴太業訓局軍朴道煥獨女金召史訓局軍李宗人良人趙啓成崔廷允嚴成云朴海得獨女尹召史良人崔仁三田在卜獨女尹召史崔召史良人崔得中壯勇營軍崔春卜良人李奉得出身梁基成良人李春業獨女金召史訓局軍高中己獨女李召史良人韓一孫朴宗哲李中岳吳夏得獨女姜召史馬場里訓局軍河興得獨女沈召史良人尹興大李振樞獨女徐召史踏十里良人趙成贊典農里良人韓得伊靑涼里良人李萬伊幼學鄭翊煥獨女金召史長位里驛吏李春郁良人李昌雲韓聖甲牛耳里良人金衣尙鐘巖里訓局軍高相文祭基里良人白五世御營軍李牟得新設契訓局軍尹栗金良人朴貴萬訓局軍金成辰良人梁季孫安巖里良人韓光郁御倉契御營軍朴支文李一成成均館契典僕尹順民金就漢黃太先朴貴才獨女洪召史典僕申有乭安永卜金申孫景慕宮契良人李昌位訓局軍朴東郁折衝曺明漢幼學許源東學洞良人柳東杓李福世御營軍任景人獨女趙召史劉召史良人李滉連三契良人金處九蓮池洞良人韓道謙獨女池召史良人朴儀漢訓局軍文道漢良人韓光卜御營軍張允行訓局軍朴道完馬兵李龍澤良人金光必尹聖圭金彦柱李芿卜禁軍李喜春御營軍李仁得獨女韓召史以上九十四戶
정조 16년
西部已蒙恤典秩太平館契幼學成好鎭西小門內契良人卞奇文世彬前武兼張允成西學契獨女曺召史聚賢洞契良人趙鎭碧新門內契良人趙喜孫長生洞契良人朴景行四去里契幼學成翰柱曹判府事契幼學尹昌赫車子里契幼學辛師一東門外契良人金大辰上水溢里契良人陳學文下水溢里契獨女慶召史以上十四戶
정조 16년
南部已蒙恤典秩蓮城尉契典醫監生徒李九壽竹廛洞契將仕郞崔應鎭良人崔天同獨女姜召史靑寧尉契御營廳軍士朴世彬訓鍊都監軍士金有必水口門契訓鍊都監軍士吳光顯朴龍長良人林益太李辰喜禁衛營軍士韓弘道南小洞契禁衛營軍士李景卜訓鍊都監軍士白奉贊御營廳軍士金奉世良人金卜伊雙里洞契獨女李召史河召史倭館洞契良人金興仁瓦署契良人申春得之於屯契訓鍊都監軍士金辰純梨太院訓鍊都監軍士成日三水鐵里訓鍊都監軍士朴春三李正彬新村契訓鍊都監軍士安世貴以上二十五戶
정조 16년
北部已蒙恤典秩廣化坊院洞契書員朴興成良人張水應嘉會坊齋洞契書吏安敏載觀光坊契錄事李興培閑良朴以豐良人安孟孫閑良姜希得趙重良鎭長坊三淸洞契良人韓啓良觀光坊契閑良申守曾鎭長坊三淸洞契閑良金履存宮奴安仁宅良人金千己司宰監上牌契良人金得洙呂致卿閑良李光楫良人金厚中司宰監下牌契閑良趙云玄金聖太尹己大朱景魯獨女安召史閑良李命圭李敬允李孝元鄭行彬李永祿忠義鄭國賓良人金九南俊秀坊司圃署契良人劉再良宣惠廳契獨女鄭召史北漢訓倉契軍官延大益弘濟院契良人金必漢獨女金召史佛光里契良人金太西嘉善張相憲良人金昌麟弘濟院契良人金辰輝金得上加佐洞一契幼學兪鉉五城山里契良人金漢相姜巖回阿峴契閑良崔成卜訓局砲手許溫良人金廷國甑山里契良人朴顯徵望遠亭契良人朴占得獨女車召史鄭召史良人金六中合井里契良人李厚邑金崔於仁老未李日奉金奉得幼學安宗文良人李興大金靑松林卜乭獨女劉召史良人張卜伊崔龍甲金世良金老未張日隱金尹恩奉金辰得金大云鄭貴得獨女林召史以上六十九戶五部都以上二百十七戶
정조 16년
大司憲鄭存中疏原本批未下答曰省疏具悉嶺南漕船領運差員履歷事許令廟堂回啓稟處而各賜尙方劍一事未知爲然職非將帥名是差員則雖有劍渠可司其命乎非奸沙格之當律設法以後未聞擧而施之例推幾年必送原籍官而後已法之不嚴令之不信類若此此由道伯之不嚴覈仁恕之弊自道伯已先犯則何必獨責差使員之强梁也
정조 16년
壬子六月十六日酉時上御重熙堂有司堂上入侍時行左承旨李祖承記事官李海淸洪樂游林景鎭有司堂上徐有隣檢校直提學徐有防以次進伏訖有隣等曰近日潦炎轉甚聖體若何上曰一樣矣有隣等曰元子宮衣尺漸長知思日就誕日只隔數日區區下情實不勝萬萬歡欣矣上曰廟務有何稟達之事乎有隣曰別無可達之事矣有防曰協紀辨方等冊子臣方叨閣職承命監董其抄刻之役而第於曆書中新頒節氣一事適因言端敢此仰達矣昨年之自雲觀添刋三張者蓋欲其推地方之遠近驗節氣之早晩以爲敎民授時之意而第農家節氣東西南北江海峽野地各不同節亦隨異而若其彼此之差殊特不可分刻之間況耕鑿蚩蚩之類不識不知專昧此等推步之法則今雖廣布而遍行徒歸於觀瞻之美別無利害之端且其添刋之際本監事力之不逮京外買賣之難便自致掣肘妨礙之弊方外諸議亦以爲似當趁卽釐改不必以乍始旋止爲未安云而事係曆象職非句管不敢遽請停罷下詢大臣而處之何如上曰其時適値試事酬應汗漫爲批矣其後見曆書果如卿意況無甚所益而爲弊又如此則莫如勿爲何必稟處令廟堂分付該監使之依舊規爲之可也出擧條命退諸臣以次退出
정조 16년
行都承旨朴祐源坐行左承旨李祖承坐右承旨李集斗坐直左副承旨李家煥坐右副承旨徐榮輔內閣直同副承旨金孝建坐直注書徐有聞病李海淸仕直假注書鄭尙愚仕事變假注書任厚常仕
정조 16년
藥房提調鄭昌順副提調朴祐源啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟傳曰知道慈殿慈宮氣候一樣卿等不必入侍矣
정조 16년
朴祐源啓曰來二十一日朝參日次矣敢稟傳曰停
정조 16년
朴祐源啓曰來二十一日輪對日次矣敢稟傳曰爲之
정조 16년
朴祐源啓曰來十六日日次儒生殿講日次矣敢稟傳曰明日以製述爲之上齋生雖到記外入來者許赴四學生亦於齋任外入來者許赴處所以泮宮爲之試官則文任及閣臣爲之試紙用大好紙以此分付弘文提學待開門牌招
정조 16년
傳于李集斗曰飭已施前承旨李冕膺敍用
정조 16년
以東部摘奸宣傳官洪栒書啓頹壓民戶開錄事傳于金孝建曰依昨日例區別分給
정조 16년
以西部摘奸宣傳官李儒燁等書啓頹壓民戶聞錄事傳于金孝建曰依昨日例區別分給
정조 16년
以南部摘奸宣傳官李馨秀等書啓頹壓民戶開錄事傳于金孝建曰依昨日例區別分給
정조 16년
以北部摘奸宣傳官李甲會等書啓頹壓民戶開錄事傳于金孝建曰依昨日例區別分給
정조 16년
禮曹啓目今六月十八日惠慶宮誕辰陳賀節目磨鍊擧行何如啓旣承慈敎以進表裏磨鍊爲良如敎
정조 16년
有政吏批判書金思穆進參判未差參議徐邁修病右承旨李集斗進啓曰弘文提學今當差出而擬望之人乏少未赴任監司竝擬何如傳曰允以李秉鼎爲吏曹參判李尙度爲修撰鄭昌期爲漢城庶尹徐有隣爲弘文提學
정조 16년
兵批判書李秉模病參判李鎭復病參議李喆模替直參知李百亨入直進同副承旨金孝建進副司直洪明浩申獻朝李思祚副司果金達淳
정조 16년
朴祐源以司饔院監膳提調意啓曰漁夫貢人等號訴內近因霖雨江水大漲漁船不得往來逐日供上生鮮萬無繼封之路雨霽水退間依前以他可合之魚及活鷄參半代封云在前如此之時例有參半代封之規而莫重御供自下不敢擅便惶恐敢啓傳曰無論參半與三分二從便代捧亦令畿營知悉可也
정조 16년
徐榮輔以兵曹言啓曰卽接慶熙宮衛將李七鎭牒報則本宮武德門西邊舊築墻垣一間開陽門西邊舊築墻垣三間許因雨頹圮云爲先令繕工監以杻把子堅實圍排待晴卽爲修築而亦令巡邏營門申飭校卒另加巡察之意分付何如傳曰允
정조 16년
徐榮輔以兵曹言啓曰宣薦內禁衛取才時三技以上入格單子書入而西關武士晩後雨勢頗緊無以試取更爲定日取才計料之意敢啓傳曰知道雨勢如許則當待晴爲之何以仍爲設行乎勢難盡其才遺殊可知已入格者外待快晴更爲取才宣薦若此則守部薦何異乎一體依此爲之可也
정조 16년
徐榮輔以兵曹言啓曰依傳敎家舍頹壓軍卒龍虎營番旗手金文周處錢二兩調給之意敢啓傳曰知道
정조 16년
徐榮輔以兵曹言啓曰卽接宗廟署入直部將金麗行牒報則宗廟東邊舊築墻垣四間許因雨頹圮云臣秉模馳進看審後爲先令繕工監以杻把子堅實圍排依例樹柵待晴卽爲修築而衛軍二名定立限改築間嚴加守直亦令巡邏營門申飭校卒另加巡察之意分付何如傳曰允
정조 16년
徐榮輔以壯勇營言啓曰依傳敎家舍頹圮本營壯勇衛徐日成塘報手李慶運等處各錢文二兩賙給之意敢啓傳曰知道
정조 16년
徐榮輔以訓鍊都監言啓曰依摘奸宣傳官書啓判付北部頹戶武藝廳具興遠本局待年軍孫順興東部頹戶本局軍朴道完等十名南部頹戶本局軍金有弼等九名內二名以昨日已給除之其餘七名竝各錢文二兩分給之意敢啓傳曰知道
정조 16년
徐榮輔以禁衛營言啓曰依傳敎家舍頹壓本營軍吳載實金光允韓弘佐等處各錢二兩分給之意敢啓傳曰知道
정조 16년
徐榮輔以御營廳言啓曰依傳敎家舍頹壓本廳騎士李聖得軍張允行等八名處各錢二兩分給之意敢啓傳曰知道
정조 16년
金孝建以賑恤廳言啓曰依下敎咸興永興上來二十二人處回糧米各二石錢各十兩分給之意敢啓傳曰知道
정조 16년
金孝建以賑恤廳言啓曰漢城府民家頹壓恤典別單據東部字內全家頹壓二戶各錢二兩完少頹多七戶各布一疋西部字內全家頹壓十九戶各錢二兩全家漂失五戶各錢二兩完少頹多二十七戶各布一疋南部字內全家頹壓三戶各錢二兩完少頹多一戶布一疋合錢五十八兩布三十五疋恤典依例分給之意敢啓傳曰知道
정조 16년
金孝建以賑恤廳言啓曰各部頹戶摘奸史官書啓批旨內別遣史官摘奸則其所顧恤若無另拔常格當此暑雨何以庇身書啓啓下招致該郞依筵敎分給其中營卒宮奴令各其所管處拔例賙給事命下矣書啓中已蒙恤典者及營卒宮奴外完多頹少非頹壓而所見可矜之類中部十二戶東部五戶西部三十四戶南部十六戶北部十九戶合八十六戶各錢二兩合錢一百七十二兩恤典卽爲分給之意敢啓傳曰知道
정조 16년
李家煥以刑曹言啓曰輕囚放送後以草記事命下矣典獄署時囚中傳敎罪人一名逆賊緣坐罪人一名殺獄罪人二名僞作批旨罪人一名皆是重囚此外無輕囚之意敢啓傳曰知道
정조 16년
金孝建以義禁府言啓曰輕囚放釋事命下矣時囚罪人金命淑廉成彩放送之意敢啓傳曰知道
정조 16년
壬子六月十七日巳時上御重熙堂右副承旨入侍時右副承旨徐榮輔記事官李海淸記事官洪樂游記事官林景鎭以次進伏訖上曰都承旨入侍出榻敎賤臣承命出與都承旨朴祐源進伏上命書日次儒生殿講草記批答訖命書傳敎曰政官牌招開政在外文任許遞今日政差出待下批牌招察任上曰禁府刑曹輕囚放釋後草記事分付可也賤臣承命出傳命退承史以次退出
정조 16년
行都承旨朴祐源坐行左承旨李祖承坐直行右承旨李集斗坐左副承旨李家煥坐右副承旨徐榮輔坐同副承旨金孝建坐直注書徐有聞病李海淸仕直假注書鄭尙愚仕事變假注書任厚常仕
정조 16년
惠慶宮元子宮內閣政院玉堂朝廷二品以上六曹堂上兩司長官單子問安答曰知道
정조 16년
徐榮輔啓曰弘文提學徐有隣旣已承牌藝文提學李秉模一體牌招同參考試何如傳曰允
정조 16년
傳于徐榮輔曰都承旨與弘文提學持此御題偕往泮宮太學上齋生及四學生試取以來太學生四學生各書紙頭事分付
정조 16년
傳于金孝建曰今日卽仰祝純嘏俯祈永命之日也其在志喜之意當有同慶之擧京外百歲以上老人米肉依歲饌例題給曾經實職年八九十士庶年九十米斗亦依歲饌例題給卿宰侍從文蔭武朝官徒流及罷削以下罪名竝蕩滌士庶徒流輕罪竝放儒生停擧分揀事分付
정조 16년
傳于徐榮輔曰科次入侍
정조 16년
金孝建以都摠府言啓曰今日入直內三廳武兼禁軍及軍兵等當爲中日習射而惠慶宮誕日元子宮生辰相値不爲之之意敢啓傳曰知道
정조 16년
金孝建以兵曹言啓曰卽接東所衛將郭海濟牒報則內司僕西邊宗廟北墻連接舊築宮墻一間許又爲頹圮云爲先令紫門監以杻把子堅實圍排亦爲樹柵而建陽門入直軍令該營量宜除出限修築間依例晝察夜巡之意分付何如傳曰允
정조 16년
金孝建以禁衛營言啓曰內司僕西邊宗廟北墻連接舊築一間許又爲頹圮處建陽門入直軍令該營量宜除出限修築間晝察夜巡事自兵曹草記矣建陽門入直鄕軍五名除出哨官一員率領限修築間晝察夜巡之意敢啓傳曰知道
정조 16년
金孝建以兵曹言啓曰卽接東所衛將郭海濟牒報則內司僕西邊宗廟北墻連接宮墻舊築四間許因雨頹圮云爲先令紫門監以杻把子堅實圍排依例樹柵而此與外宮墻有異在前雖無把守之其在愼重之道不可疎忽建陽門入直軍令該營量宜除出限修築間晝察夜巡之意分付何如傳曰允
정조 16년
金孝建以禁衛營言啓曰內司僕西邊宗廟北墻連接宮墻舊築四間許頹圮處建陽門入直軍令該營量宜除出限修築間晝察夜巡事自兵曹草記矣建陽門入直鄕軍八名除出哨官一員率領限修築間晝察夜巡之意敢啓傳曰知道
정조 16년
金孝建以禮曹言啓曰卽接宗廟署所報則今此潦雨宗廟南神門東邊內墻二間許及西門下內墻二間半頹圮云正殿至近之地有此頹圮之患不可無慰安之擧慰安祭不卜日今二十日設行而修改之節待快晴擇日擧行頹圮處改築間爲先圍排事分付何如傳曰允
정조 16년
洪義榮以兵曹言啓曰卽接西道參軍金鎭五牒報則訓鍊都監所授敦義門北邊體城十間許因雨頹圮云令繕工監以杻把子堅實圍排分授軍門卽速修築而把守軍兵亦令該軍門量宜定送限改築間嚴加守直之意分付何如傳曰允
정조 16년
洪義榮以訓鍊都監言啓曰本局分授都城敦義門北邊體城十間許頹圮令該軍門待晴卽爲修築把守軍兵量宜定送事自兵曹草記矣今日爲始砲手二十名將校一人率領限改築間嚴加守直之意敢啓傳曰知道
정조 16년
洪義榮以兵曹言啓曰卽接南道參軍申大恒牒報則禁衛營所授昭義門北邊體城五間許因雨頹圮云令繕工監以杻把子堅實圍排分授軍門卽速修築而把守軍兵亦令該軍門量宜定送限築間嚴加守直之意分付何如傳曰允
정조 16년
洪義榮以禁衛營言啓曰本營分授昭義門北邊體城五間許頹圮處把守軍兵令該軍門量宜把守事自兵曹草記矣出番鄕軍二十名哨官一員嚴飭定送率領輪回把守而待晴卽爲修築之意敢啓傳曰知道
정조 16년
洪義榮以兵曹言啓曰卽接宗廟入直部將金麗行牒報則西邊舊築墻垣八間許及東邊舊築墻垣三間許合十一間許又爲頹圮云臣秉模馳進看審後令繕工監爲先以杻把子堅實圍排依例樹柵而衛軍各二名分送限改築間嚴加守直亦巡邏營門申飭校卒另加巡察之意分付何如傳曰允
정조 16년
洪義榮以兵曹言啓曰卽接宗廟入直部將金麗行牒報則宗廟東邊舊築墻垣二間許又爲頹圮云臣秉模馳進看審後令繕工監爲先以杻把子堅實圍排依例樹柵待晴卽爲修築而衛軍二名定立限改築間嚴加守直亦令巡邏營門申飭校卒另加巡察之意分付何如傳曰允
정조 16년
金孝建以義禁府言啓曰卿宰侍從文武朝官徒流及罷削以下罪名蕩滌事命下矣徒配罪人洪州縣梁塤原州牧申悟松禾縣李鴻運長連縣南海源平山府蔡顯一鳳山郡徐潤載泰安郡禹拓夏連山縣成致鳳牙山縣張集紹庇仁縣韓用鐸公州牧成鼎柱唐津縣申光升韓山郡金㝡煥海南縣閔修益流三千里定配罪人海南縣蔡顯九蔚山府金熙采昌原府具修溫定配罪人舒川郡孟至大投竄罪人南陽府玄重祚流竄罪人南海縣柳誼唐津縣申膺祜朔州府李錫夏昌城府洪秉益鍾城府朴吉源卽其地方定配罪人昌原府柳文植珍山郡申史源竄配罪人義興縣李致中長鬐縣宋徵一投畀罪人楊州牧李書九充軍罪人宣川府尹進五等竝放送事分付各該道臣而罪名蕩滌逐鄕罪人許鏛未及拿來罪人白峙僉使高壽翼慶山前縣監申光祜河陽前縣監洪樂敎前守門將鄭夏龜山前僉使李雲澤赤梁前僉使權應弼薺浦前萬戶全擎廈等罪名一體蕩滌之意敢啓傳曰知道
정조 16년
京畿不限年秩廣州李大喆照訖講爲弟代講楊州鄭赫周照訖講爲弟代講楊州安耋照訖講爲姪代講竹山朴應燮照訖講戶籍相左喬洞金今同魚用謙下人驪州秦春起砥平梁益大陰竹金大興豐德李聖甲以上以羅卒討索貢人充軍秩豐德韓希豐鍾閣習讀仁川黃仁赫南陽朴仁浹因傳敎充軍以上十二人
정조 16년
江原道徒年秩楊口金鶴齡山訟逃匿平昌尹宗莘諫院吏三陟奴景得偸竊坐板爲奴秩淮陽崔千福內寺府使令以上四人
정조 16년
忠淸道徒年秩永同鄭宅祚招引寡女稷山奴今得被酒作拿牙山吳順興城鑰不能堅鎖大興金聲夏淸州李安基以上惠民署生徒唐津朴民正有主田土陳告官家沔川李光武松木偸斫木川曺龍甲誣官隨從禮山李思玄瞞告發關庇仁朴啓得文書遺失洪州延五源駕前白活木川趙永采松木偸斫充軍秩舒川柳景寬科場爲弟代入保寧金始鳴覆試冒入槐山金偵健照訖講爲兄代講鎭川趙鏜照訖講爲弟代講海美金興運諫院吏爲婢秩舒川婢興愛因傳敎爲婢黃澗李仁基內侍府書員以上十九人
정조 16년
黃海道徒年秩平山韓成佾城門不能堅鎖延安金重國惠民署生徒鳳山鄭樂修惠民署任官長淵金麗弘刀傷人物豐川金萬裕首唱呈訴長連宋智範醉中戲踢遂安朴以錫兩司吏鳳山洪弼輝守僕谷山金履德松木犯斫新溪李命大黃州朴先儀以上氷庫瓦子偸竊鳳山者斤金攔入闕門甕津李春郁拒逆官令充軍秩長連金昌淵學禮講以兄借講黃尙樂科場以弟代入不限年秩金川李宅中照訖講爲叔代講平山南宮棕文化權尙一以上照訖講爲兄代講以上十八人
정조 16년
全羅道徒年秩康津秋得成憲吏谷城秋興祥憲吏討索江民靈巖洪日浩東堂借述羅州李行舟東堂代述興陽柳彭老監試不錄名康津李炡五差備官給冊沃溝金鎭喆壯勇營將校不限年秩扶安洪尙圭太僕養馬康津李景燁靈光孫聖福以上太僕巨達流三千里秩長興兪璋柱非理上言爲婢秩羅州婢從康津婢丹蟾以上醫女以上十三人
정조 16년
慶尙道徒年秩熊川金宗祿還上錢捧聞慶白龍雨山訟泗川李性文爲奴行賂李仁坤猥濫上言安東文德化偸斫松八株昌原許完蔚山李載輝以上憲隷憲吏討索江民固城雲龍冒年應講機張金興淵爲弟代講長鬐柳景恒盈德黃尙格以上代兄入場不限年秩河東趙廷郁以憲吏弄奸山訟聞慶申錫祚冒錄忠義衛流三千里秩咸陽鄭順伊火巢內偸斫不爲摘發罪以上十四人
정조 16년
平安道爲奴秩渭原金麗輝司僕馬醫徒年秩平壤金希成宮差不限年秩平壤朴懋江東金尙亨寧邊金益秀以上照訖講爲弟代講以上五人
정조 16년
咸鏡道徒年秩慶興朴成起慶源李義培以禮吏索賂充軍秩端川李熺與量箭軍士弄奸流三千里秩文川鄭太乙冒從擊錚以上四人
정조 16년
壬子六月十八日辰時上御重熙堂諸承旨留待閣臣入侍時行左承旨李祖承行右承旨李集斗左副承旨李家煥右副承旨徐榮輔同副承旨金孝建記事官李海淸假注書鄭尙愚記事官洪樂游林景鎭檢校直提學徐有防原任直提學金憙原任直閣徐鼎修鄭東浚徐龍輔尹行任直閣南公轍以次進伏訖上曰今日卽慈宮誕辰元子初度而元子方侍坐故欲令卿等入見使之入侍矣仍命諸臣仰瞻諸臣仰瞻元子宮親取盤中珍果頒賜于入侍諸臣諸臣等齊奏曰睿姿日就岐嶷凝然端坐儼然俯臨延接諸臣遍頒珍果大聖人氣象出尋常萬萬實是我東方無疆之福臣等懽忭之極直欲手舞足蹈矣上曰弘提持先捧收券來待乎榮輔曰方來待矣上曰科次入侍賤臣承命出與試官吳載純鄭昌順徐有隣李秉模李百亨金熙朝尹致性鄭觀輝偕入進伏上曰試官進前考券可也諸試官以次進前考券上曰試券中如有可合被選者諸試官必廣抄以爲合考之地可也昌順曰臣於考試有情勢雖登筵而有難考券矣上曰卿之引義誠過矣且今日科次豈不考試乎昌順曰今日卽大小同慶之日而當科次入侍雖不敢言情勢而此後則有難考券矣上曰今日旣考試則他日豈可言情勢乎諸試官以次考券訖命合考上曰諸試官各陳所見可也合考坼封訖命書傳敎曰今六月朔日次儒生製述太學生居首進士曺錫中四學生居首幼學洪致榮直赴殿試之次太學生進士尹宗基四學生幼學李元七竝直赴會試之次太學生進士李敎明任希復趙道宇生員李箕采進士南翼中朴宗臣金碩鉉生員李儒亨四學生幼學朴宗履李趾憲趙啓煥業儒李旭秀幼學鄭時晦許源尹䄷李晢彬各給二分上曰太學生四學生居首人竝使之來待海淸承命出傳少頃回奏曰入格儒生待令矣命入侍進士曺錫中幼學洪致榮進伏敎錫中曰年今幾何錫中曰三十歲矣敎致榮曰年爲幾何致榮曰四十四歲矣仍命進退訖命退諸臣以次退出
정조 16년
行都承旨朴祐源坐直行左承旨李祖承坐行右承旨李集斗坐左副承旨李家煥坐直右副承旨洪義榮坐同副承旨金孝建坐注書徐有聞病李海淸仕直假注書鄭尙愚仕事變假注書任厚常仕
정조 16년
李家煥啓曰大司憲鄭存中報義林道浩掌令金星甲持平朴載淳崔重圭呈辭掌令權儐未肅拜監察茶時之意敢啓傳曰知道
정조 16년
傳于朴祐源曰傳香承旨奉審摘奸以來
정조 16년
承旨前望單子入之洪義榮落點
정조 16년
備邊司薦望以尹弼秉爲東萊府使
정조 16년
以咸鏡監司李文源狀啓定陵和陵齋室與廨舍改建本陵參奉吳大良擔當董飭事傳于金孝建曰勤勞可尙陞敍事回諭
정조 16년
以咸鏡監司李文源狀啓擊毬亭重建時城機庫別將李宅明從始看檢事傳于金孝建曰加資事回諭
정조 16년
朴祐源以禮曹言啓曰卽接社稷署所報則今番大雨本署神室西邊內墻三間許頹圮云神室至近之地有此頹圮之患不可無慰安之擧慰安祭不卜日今二十一日設行而修改之節待快晴擇日擧行頹圮處改築間爲先圍排事分付何如傳曰允
정조 16년
朴祐源以禮曹言啓曰卽接獻陵參奉所報則今番大雨本陵兩陵上曲墻後面頹圮長至七把云陵上曲墻有此頹圮之患不可無慰安之擧慰安祭不卜日今二十一日設行而修改之節本曹堂上郞廳依例進去奉審後稟處何如傳曰允
정조 16년
洪義榮以兵曹言啓曰卽接社稷署入直部將李長炫牒報則本署齋室後面北邊外墻四間及部將入接處東邊外墻一間許頹圮云令繕工監爲先以杻把子堅實圍排待晴卽爲修築而亦令巡邏營門申飭校卒另加巡察之意分付何如傳曰允
정조 16년
洪義榮以兵曹言啓曰卽接慶熙宮衛將李七鎭牒報則本宮興化門南邊舊築墻垣二間北邊舊築墻垣一間武德門東邊舊築墻垣二間西邊舊築墻垣三間崇義門北邊舊築墻垣二間南邊舊築墻垣一間半開陽門西邊舊築墻垣二間東邊舊築墻垣六間興化門南邊舊築墻垣一間合二十間半因雨頹圮云爲先令繕工監以杻把子堅實圍排待晴卽爲修築而亦令巡邏營門申飭校卒另加巡察之意分付何如傳曰允
정조 16년
洪義榮以兵曹言啓曰卽接慶熙宮衛將李七鎭牒報則本宮綾羅房前柳木一株爲風雨顚仆云令該所依例斫去之意敢啓傳曰知道
정조 16년
洪義榮以兵曹言啓曰卽接西所衛將安鼎大牒報則中日閣東邊中松一株爲風雨顚仆云令該所依例斫去之意敢啓傳曰知道
정조 16년
金孝建以賑恤廳言啓曰各部頹戶摘奸宣傳官書啓批旨內依昨日例區別公給事命下矣書啓中已蒙恤典者及營校外完多頹少未蒙恤典之類中部十五戶東部三十二戶西部四十三戶南部二十三戶北部三十戶合一百四十三戶每戶各錢二兩合錢一百八十六兩恤典卽爲分給之意敢啓傳曰知道
정조 16년
金孝建以賑恤廳言啓曰漢城府民家頹壓恤典別單兩度據東部字內全家頹壓二戶各錢二兩完少頹多十一戶各布一疋西部字內全家頹壓八戶各錢二兩全幕頹壓三戶各錢二兩完少頹多十戶各布一疋南部字內全家頹壓五戶各錢二兩完少頹多二十九戶各布一疋北部字內全家頹壓十一戶各錢二兩完少頹多六戶各布一疋合錢五十八兩布一同六疋恤典依例分給之意敢啓傳曰知道
정조 16년
李集斗以義禁府言啓曰全羅監司鄭民始狀啓內濟州牧使李喆運罪狀令攸司稟處事啓下矣李喆運時在任所云依例發遣府書吏交代後拿來何如傳曰分揀
정조 16년
壬子六月十九日卯時上御重熙堂都承旨右副承旨同副承旨入侍時行都承旨朴祐源右副承旨徐榮輔同副承旨金孝建記事官李海淸洪樂游林景鎭以次進伏訖上命讀公事書判付訖命書榻敎曰右副承旨許遞前望單子入之待下批牌招察任命書榻敎曰刑曹參議前望單子入之命退承史以次退出
정조 16년
行都承旨朴祐源坐行左承旨李祖承坐行右承旨李集斗坐左副承旨申耆坐右副承旨李家煥坐直同副承旨金孝建坐直注書徐有聞病李海淸仕假注書鄭尙愚仕直事變假注書未差
정조 16년
李家煥啓曰大司憲鄭存中執義林道浩掌令金星甲持平朴載淳崔重圭呈辭掌令權儐未肅拜監察茶時之意敢啓傳曰知道
정조 16년
李家煥啓曰備邊司郞廳來言今日賓廳日次而大臣身病不得來會云矣敢啓傳曰知道諸宰中如有稟事者來待
정조 16년
李家煥啓曰禁衛營將官來言今日本營軍兵日次私習云矣敢啓傳曰知道
정조 16년
李家煥啓曰御營廳將官來言今日本廳軍兵日次私習云矣敢啓傳曰知道
정조 16년
李祖承啓曰今月二十二日都目政事爲之之意敢啓傳曰知道
정조 16년
金孝建啓曰備局有司堂上徐有隣趙鼎鎭稟事堂上金華鎭鄭好仁金尙集徐有大依下敎來待矣傳曰入侍